се определят като:
 —
 лекото изменение на съответния продукт, за да може той да попадне в митнически кодове, които по правило не са предмет на мерките, при условие че видоизменението не променя същностните характеристики на продукта;
 —
 изпращането на продукта, обект на мерките, през трети държави;
 —
 реорганизацията от страна на износителите или производителите на схемите им за търговия и техните търговски канали в държавата, за която се прилагат мерките, с крайна цел продуктите им да бъдат изнесени за Съюза чрез производители, ползващи се от индивидуални ставки на митата, по-ниски от приложимите за продуктите на производителите.
 (13)
 По конкретно LM Wind Power отбеляза, че искането, посочено в съображение 2, съдържа по-специално твърдения относно операции по комплектуване и претоварване, въз основа на които Комисията е започнала разследването. Основният му аргумент е, че твърденията за операциите по комплектуване в Мароко не са от значение за започване на разследване във връзка със заобикаляне на антисубсидийните мерки. Според този ползвател член 23, параграф 3, втора алинея от основния регламент, за разлика от член 13, параграф 1, четвърта алинея от основния антидъмпингов регламент (5), не изброява операциите по комплектуване като практика, процес или дейност, които представляват заобикаляне. Поради това LM Wind Power поиска от Комисията незабавно да прекрати това разследване.
 (14)
 Египетските органи заявиха, че са били несправедливо въвлечени в настоящото разследване, тъй като не е имало практика по заобикаляне с участието на Египет. Във връзка с това египетските органи изтъкнаха, че след първоначалното антидъмпингово разследване в Египет са предприети всички необходими процедури за предотвратяване на заобикалянето. Те също така заявиха, подобно на твърденията на LM Wind Power, че липсват доказателства, които да доказват заобикаляне под формата на:
 —
 операции по комплектуване в Мароко, включващи износ на ровинг от стъклени влакна от Египет или;
 —
 претоварване между Мароко и ЕС, включващо ТСВ от Египет.
 (15)
 Мароканските органи поискаха от Комисията да заключи, че PGTEX Morocco SARL не заобикаля мерките, наложени от Съюза, и да прекрати текущото разследване. Те заявиха, че създаването на PGTEX Morocco SARL в Мароко е резултат от действително и дългосрочно партньорство между PGTEX Group (6) и Мароко. Те също така заявиха, че производственият процес на PGTEX Morocco SARL включва значителни инвестиции и обширни операции и е допринесъл за мароканската икономика. Поради това, дори и да може да се установи промяна в схемите на търговия, изглежда, че тя не е резултат от практика на заобикаляне. Накрая, мароканските органи изтъкнаха, че техните официални статистически данни опровергават твърдението на заявителя, че PGTEX Morocco SARL е заобикаляло действащите мерки чрез претоварване.
 (16)
 По отношение на твърденията, свързани със започването на разследването, посочени по-горе, Комисията припомни, че разследването е започнало въз основа на доказателствата, предоставени в искането. Въпреки че разследването не можа да потвърди наличието на претоварване без операции по комплектуване, то откри доказателства за операции по комплектуване или докомплектуване. Във връзка с това Комисията припомни, че в член 23, параграф 3, втора алинея от основния регламент изрично се използва формулировката „inter alia“, като по този начин се обхващат практики за заобикаляне, като например операции по комплектуване,